OpenLLM-France/wikimedia huggingface dataset:
# Cigala del pi

La cigala del pi (Cicada orni) és una espècie d'hemípter de la família dels cicàdids, comuna en Europa del sud i central, Pròxim Orient i Àfrica del Nord.
La denominació del gènere prové del terme llatí "cicada", que significa "brunzidor", mentre que el nom de l'espècie prové possiblement de Fraxinus ornus (freixe de flor), ja que aquesta cigala sovint diposita els seus ous sobre les branques d'aquest arbre.

## Morfologia

Els adults de C. orni mesuren aproximadament 25 mil·límetres de longitud, amb una envergadura alar d'uns 70 mil·límetres. Tenen una coloració críptica que varia de marró a gris. L'abdomen té segments vermellosos i pubescència sedosa. El cap té ulls grossos i prominents, tres petits (ocels) situats a la part superior, antenes molt curtes i una llarga probòscide que l'insecte utilitza per alimentar-se de la saba de les plantes. Les ales anteriors són transparents i membranoses, amb venes ben marcades i diverses taques negres característiques.

## Història natural

Les cigales adultes són freqüents a l'estiu alimentant-se de la saba d'arbres i arbustos, gràcies a les seves peces bucals ben adaptades per a la perforació i la succió. Es tracta d'una espècie clarament arborícola, fàcil de trobar en terrenys cultivats, com oliveres, ametllers i fruiters.
Només els mascles produeixen el seu ben conegut cant, un grinyol causat per la contracció i relaxació de les seves membranes abdominals ("tymbal"). Aquest cant compleix la funció d'atracció sexual de les femelles. Normalment els mascles canten en grups de molts individus sobre les assolellades branques dels arbres. Quan les femelles s'acosten als mascles, té lloc el festeig, en el qual les cigales repetidament s'agafen i toquen mútuament amb les seves potes. Al final d'aquest procés s'aparellen en aquest mateix lloc.
Les cigales adultes ponen els ous a l'estiu, i les nimfes naixen finals d'estiu o a la tardor. En contrast amb el mes i mig que dura la seva fase adulta, les nimfes viuen diversos anys sota terra, alimentant-se del suc de les arrels de les plantes.
* Cicada orni, vista frontal.
* Cicada orni, vista lateral.
* Cicada orni, el festeig.
* Exúvia de Cicada orni.

## Referències

* ↑ «Cercaterm | TERMCAT». [Consulta: 13 desembre 2021].
* ↑ «Cicada orni (Cigarra común)» (en castellà), 11-10-2008. [Consulta: 8 agost 2016].
* ↑ Jordi Badia y Florenci Vallès con la colaboración de Xavier Adot, J. Enrique Arnold, Xavier Idígora, Jordi Morató, Ramon Solà y Marc Vilarmau. «Cigarra (Cicada orni)» (en castellà). Arxivat de l'original el 8 d'agost de 2016. [Consulta: 8 agost 2016].
# Fábio Santos Romeu

Fábio Santos Romeu (São Paulo, Brasil, 16 de setembre de 1985) és un futbolista brasiler. Va disputar 4 partits amb la selecció del Brasil.

## Referències

* ↑ National Football Teams
# Làmac

Làmac (en llatí Lamachus, en grec antic Λάμαχος "Lámachos") fill de Xenòfanes, fou un militar grec que va viure al segle v aC.
Plutarc diu que Pèricles li va encarregar el comandament de tretze vaixells a l'Euxí per ajudat al poble de Sinope contra el tirà Timesilau, i que després d'haver vençut i haver expulsat al tirà, va establir 600 colons atenencs a la ciutat. Aquest fet no es pot datar exactament, però seria anterior al 445 aC.
A l'octau any de la guerra del Peloponès, el 424 aC, amb un destacament de 10 vaixells amb l'encàrrec de cobrar tributs, va sortir de l'Euxí i va arribar a la boca del Calex prop d'Heraclea del Pont i una gran tempesta va destruir les seves naus. Va aconseguir arribar a Calcedònia amb un únic vaixell, segons diu Tucídides.
L'any 421 aC apareix entre els signants del tractat amb Esparta, conegut com la Pau de Nícies, que va posar fi temporalment a la guerra del Peloponès.
El 415 aC apareix com a col·lega d'Alcibíades i Nícies a la gran expedició a Sicília, on va donar suport a Alcibíades que proposava un atac immediat a Siracusa. Nícies volia retornar a Atenes, però finalment va optar per aconsellar un atac a Siracusa i l'ocupació de Mègara Hiblea com a base per futurs atacs. Va morir en la lluita l'any següent (414 aC).
Làmac apareix com un dels personatges d'Aristòfanes a Els acarnesos, on el caracteritza com un soldat valent i una mica desconcertant, agraït pel seu sou. Plutarc el descriu com a valent i honest, i un heroi al camp de batalla, però tant pobre que cada vegada que feien un consell de caps, demanava diner per comprar-se sabates i roba. Plató també parla de la seva valentia.

## Referències

* ↑ Lamachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 713
# Sis dies de Bendigo

Els Sis dies de Bendigo era una cursa de ciclisme en pista, de la modalitat de sis dies, que es corria a Bendigo (Austràlia). Només es disputà l'edició de 1960.

## Palmarès

| Any | Primers | Segons | Tercers |
| 1960 | Vic Browne William Lawrie | Doug Adams Charly Walsh | Laurence Byers Richie Thomas |

## Referències

* ↑ «6 jours de Bendigo (Australie)». [Consulta: 20 desembre 2022].
# Lluís Font de Mora Montesinos

Lluís Font de Mora Montesinos (València, 29 d'abril de 1936 - 3 de maig de 2018) fou un enginyer agrònom valencià, conseller d'Agricultura, Pesca i Alimentació de la Generalitat Valenciana del 1983 al 1993.

## Biografia

Doctor enginyer agrícola, col·laborà i dirigí diversos treballs de concentració agrícola a Conca, en el servei de control de plagues a Irun (Guipúscoa) i València entre d'altres. Accedí per oposició al Servei Oficial de Vigilància i Regulació de les exportacions que fundà el 1934 el seu propi pare. La seua vinculació amb les exportacions agrícoles el portà a ocupar un lloc de conseller comercial a l'ambaixada espanyola a Washington (EUA). És a partir dels anys 70 del segle passat quan comença a dedicar-se a la docència en la Facultat d'Economia de la Universitat de València, però també fou degà del Col·legi Oficial d'Agrònoms i president de la Unió Territorial de Cooperatives del Camp de València.

## Trajectòria política

Lluís Font de Mora fou conseller d'Agricultura, Pesca i Alimentació de la Generalitat Valenciana a successius governs del socialista Joan Lerma, encarregant-se de la seua organització durant la primera legislatura democràtica. Fou elegit diputat a les Corts Valencianes com a independent a les llistes del PSPV-PSOE entre 1983 i 1995.
En un primer moment milità al Partit Socialista Popular del País Valencià de Sánchez Ayuso i Aguilera Cerni. Participà en la Junta Democràtica des d'on passarà a militar al PCE i posteriorment s'aproparà al PSOE.

## Referències

* Biografia de polítics valencians Arxivat 2009-09-20 a Wayback Machine.
* Lluís Font de Mora protagonitza la 'Nit de l'Agricultura' (El País)
# Beaver City

Beaver City és una població dels Estats Units a l'estat de Nebraska. Segons el cens del 2000 tenia 641 habitants.

## Demografia

Segons el cens del 2000, Beaver City tenia 641 habitants, 281 habitatges, i 168 famílies. La densitat de població era de 257,8 habitants per km².
Dels 281 habitatges en un 25,6% hi vivien nens de menys de 18 anys, en un 52,7% hi vivien parelles casades, en un 5,3% dones solteres, i en un 39,9% no eren unitats familiars. En el 38,8% dels habitatges hi vivien persones soles el 25,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,81.
Per edats la població es repartia de la següent manera: un 23,2% tenia menys de 18 anys, un 4,2% entre 18 i 24, un 20,1% entre 25 i 44, un 21,8% de 45 a 60 i un 30,6% 65 anys o més.
L'edat mediana era de 46 anys. Per cada 100 dones de 18 o més anys hi havia 78,3 homes.
La renda mediana per habitatge era de 27.443 $ i la renda mediana per família de 38.594 $. Els homes tenien una renda mediana de 25.234 $ mentre que les dones 16.944 $. La renda per capita de la població era de 17.701 $. Aproximadament el 9% de les famílies i el 14,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beaver City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Beaver City». American Fact Finder. Oficina del Cens dels Estats Units, 12-01-2010.
# L'Hort Tancat

L'Hort Tancat és una masia del municipi de Caseres (Terra Alta) inclosa en l'Inventari del Patrimoni Arquitectònic de Catalunya.

## Descripció

Tipus d'edificació anomenat «torre», molt comú a la Terra Alta, que en unes circumstàncies és d'obra poc cuidada de caràcter rural-agrícola i en d'altres té caràcter defensiu. De planta rectangular, tres plantes i coberta de teula àrab a una vessant, es veuen trossos afegits posteriorment. Està obrada de maçoneria amb reforços de carreu a totes les finestres (llinda i ampit) i porta (de mig punt dovellada). Tota la façana està molt ordenada, la posterior és quasi cega. L'interior és típic d'una casa de camp d'activitat agrícola i ramadera.
A la planta baixa de la planta principal s'aprecia l'antiga existència d'un porxo cobert. Al mateix temps, una finestra va convertir-se en balcó, avui suprimit. Conegut per l'Hort tancat per la presència de murs de rocs, combina l'hort (junt l'Algars) amb la ramaderia d'ovelles.
El gener de 2011, l'ajuntament va suspendre un projecte de transformació en allotjaments turístics.

## Referències

* 1 2 3 4 «L'Hort Tancat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].
* ↑ Moreno, Gustau «Llum verd a l'alberg dels Josepets. Urbanisme suspèn altres equipaments turístics a Deltebre, Ulldecona i Caseres». El Punt (Camp de Tarragona), 03-02-2011, pàg. 8.
# John Willis Stovall

John Willis Stovall (comtat de Montague, 1891 - comtat de Cleveland, 1953) va ser un paleontòleg estatunidenc de la Universitat d'Oklahoma. Junt amb el seu alumne Wann Langston, Jr., va donar el nom d'Acrocanthosaurus a un dinosaure teròpode l'any 1950. La majoria de la seva tasca de recerca es va centrar a la regió de Cimarron Valley de l'extrem nord-oest d'Oklahoma.

## Algunes publicacions

* Stovall, J.W., & W. Langston, Jr. 1950. Acrocanthosaurus atokensis, a new genus and species of Lower Cretaceous Theropoda from Oklahoma. American Midland Naturalist 43(4): 686-728.
# Cinc muntanyes sagrades del taoisme

Les cinc muntanyes sagrades del taoisme, o simplement les Cinc Grans Muntanyes, estan distribuïdes d'acord amb les direccions cardinals de la geomància xinesa, que inclou el centre com una direcció.
D'acord amb la mitologia xinesa, aquestes cinc grans muntanyes van ser originades pel cos de Pangu (盤古/盘古 Pángǔ), primer ésser i creador del món. Per raó de la seva situació a l'est, el mont Tai s'associa amb la sortida del sol, que significa renaixement i renovació. Per això, es considera la més important de les cinc i es creu que es va formar a partir del cap de Pangu. La muntanya Heng de Hunan procediria del braç dret. La muntanya Heng de Shanxi, del braç esquerre. La muntanya Song seria el seu melic, i la muntanya Hua correspondria als seus peus.

## Noms
### Est: Tài Shān

xinès tradicional: 泰山, xinès simplificat: 泰山, literalment 'Mont de la Suprema Pau': província de Shāndōng, 1.545 m, 36° 15′ N, 117° 06′ E﻿ / ﻿36.250°N,117.100°E﻿ / 36.250; 117.100

### Oest: Huà Shān

xinès tradicional: 華山, xinès simplificat: 华山, literalment 'Mont de l'Esplendor': província de Shănxī, 1.997 m 34° 29′ N, 110° 05′ E﻿ / ﻿34.483°N,110.083°E﻿ / 34.483; 110.083

### Sud: (Nán) Héng Shān

xinès tradicional: 衡山, xinès simplificat: 衡山, literalment 'Mont de l'Equilibri': província de Húnán, 1.290 m, 27° 15′ 17″ N, 112° 39′ 21″ E﻿ / ﻿27.254798°N,112.655743°E﻿ / 27.254798; 112.655743

### Nord: (Běi) Héng Shān

xinès tradicional: 恆山, xinès simplificat: 恒山, literalment 'Mont de la Constància': província de Shānxī, 2.017 m, 38° 35′ N, 112° 54′ E﻿ / ﻿38.583°N,112.900°E﻿ / 38.583; 112.900

### Centre: Sōng Shān

xinès tradicional: 嵩山, xinès simplificat: 嵩山, literalment 'Mont de la Noblesa': província de Hénán, 1.494 m, 34° 29′ 5″ N, 112° 57′ 37″ E﻿ / ﻿34.48472°N,112.96028°E﻿ / 34.48472; 112.96028
De vegades, aquestes muntanyes són esmentades per les seves respectives direccions, per exemple, "La Gran Muntanya del Nord" (北嶽/北岳 Běi Yuè), "La Gran Muntanya del Sud" (南嶽/南岳 Nán Yuè), "La Gran Muntanya de l'Est" (東嶽/东岳 Dōng Yuè), "La Gran Muntanya de l'Oest" (西嶽/西岳 Xī Yuè), i "La Gran Muntanya Central" (中嶽/中岳 Zhōng Yuè).

## Referències

* 1 2 Joan Qionglin Tan. Han Shan, Chan Buddhism and Gary Snyder's Ecopoetic Way. Sussex Academic Press, 2009, p. 47–. ISBN 978-1-84519-341-6.

## Bibliografia

* Sun, Xiaochun; Kistemaker, Jacob. The Chinese Sky During the Han: Constellating Stars and Society. Brill, 1997. ISBN 9004107371.
# Frœningen

Frœningen (en alsacià Frehnige) és un municipi francès, situat a la regió del Gran Est, al departament de l'Alt Rin. L'any 1999 tenia 606 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 443 | 453 | 496 | 528 | 467 | 606 |

## Administració

Llista d'alcaldes :
| Període | Identitat | Partit |
| 2001-2008 | Gérard Bay | |
| 1977- | Gérard Vonau | |
# Loxops

Loxops és un dels gèneres d'ocells de la família dels fringíl·lids (Fringillidae).

## Taxonomia

Segons la classificació del Congrés Ornitològic Internacional (versió 11.1, 2021), aquest gènere està format per 5 espècies:
* Loxops mana - akikiki de Hawaii.
* Loxops caeruleirostris - akepa de Kauai.
* Loxops coccineus - akepa de Hawaii.
* Loxops wolstenholmei - akepa d'Oahu.
* Loxops ochraceus - akepa de Maui.
# Sis dies de Barcelona

Els Sis dies de Barcelona era una cursa de ciclisme en pista, de la modalitat de sis dies, que es disputava al Pavelló de l'Esport de Barcelona. Només es van realitzar les edicions del 1952 i 1953.

## Palmarès

| Any | Primers | Segons | Tercers |
| 1952 | Cor Bakker Henk Lakeman | Hans Preiskeit Otto Ziege | Maurice Depauw Ernest Thyssen |
| 1953 | Miquel Poblet Ferdinando Terruzzi | Jean Roth Walter Bücher | Alfred Esmatges Francesc Tarragona |

## Referències

* ↑ Empezarán los Seis dias de Barcelona

## Enllaços externs

* Palmarès a memoire-du-cyclisme.net
* Palmarès a sitiodeciclismo.net
# Balagànnoie

Balagànnoie (en rus: Балаганное) és un poble de l'óblast de Magadan, a Rússia, que el 2018 tenia 252 habitants.
# L'Albereda

«Albereda o l'Albereda» té aquests significats:
* Albereda, comunitat vegetal de ribera predominantment d'àlbers
* Albereda (Navès), casa de pagès a Navès (Solsonès)
* Albereda de València, passeig i avinguda de la ciutat de València que tradicionalment s'estén des dels Jardins del Real fins a la plaça de Saragossa
* L'Albereda (Seva), masia al SW del nucli de Seva (Osona)
* L'Albereda (Vilanova de Sau), mas al municipi de Vilanova de Sau (Osona)
* Balneari de l'Albereda, edifici públic a la ciutat de València (Espanya)
* Estació de l'Albereda, estació del metro de València, molt a prop del passeig de l'Albereda
* Torrent d'Albereda, torrent afluent per l'esquerra del Cardener que discorre pel terme municipal de Navès
# Gafa (construcció)

Una gafa en el món de la construcció, és una peça de metall formant un angle de 90° proveïda d'una punta punxeguda que es clava en el marc de la porta i una altra ampla i plana, que es cimenta dins la paret. S'utilitza per encastar quelcom a la paret, principalment per a fixar peces de fusta a l'obra (p.e.: bastiments).

## Ús

Normalment s'introdueix dins d'un forat realitzat en la paret, que s'omple amb ciment ràpid el qual un cop fraguat i sec subjectarà el bastiment. La paret pot ser una paret mestra o un envà.

## Vegeu també

* Pern, vis per a peces de gran volum.
* Escarpre
* Clau (estri)
* Maceta
* Armella

## Referències

* ↑ DCVB: gafa
* ↑ gafa a Optimot
* ↑ «Gafa (construcció)». Cercaterm. TERMCAT, Centre de Terminologia.

## Bibliografia

* Jean-Baptiste Rondelet, Traité théorique et pratique de l'art de bâtir, 7 volumes, 1817.
* « Clé à queue d'aronde » [archive], gdt.oqlf.gouv.qc.ca, 2004 (consulté le 30 avril 2019).
* « Clavette à queue d'aronde » [archive], gdt.oqlf.gouv.qc.ca, 2004 (consulté le 30 avril 2019).

## Enllaços externs

* GAFA BASTIMENTO LISA
* com-col·locar-un-premarc
# Loxodontomys

Loxodontomys és un gènere de rosegadors de Sud-amèrica, que formen part de la tribu dels fil·lotinis. Només se'n coneixen dues espècies, que viuen a l'Argentina i Xile.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
# Sis dies de Bassano del Grappa

Els Sis dies de Bassano del Grappa era una cursa de ciclisme en pista, de la modalitat de sis dies, que es corria a Bassano del Grappa (Itàlia). La seva primera edició data del 1986 i va durar fins al 1998. Danny Clark, amb tres victòries, és el ciclista que més vegades ha guanyat la prova.

## Palmarès

| Any | Primers | Segons | Tercers |
| 1986 | Roberto Amadio Danny Clark Francesco Moser | Anthony Doyle Silvio Martinello Paolo Rosola | Gert Frank Urs Freuler Josef Kristen |
| 1987 | Moreno Argentin Anthony Doyle Roman Hermann | Pierangelo Bincoletto Danny Clark Francesco Moser | Adriano Baffi Josef Kristen Hans-Henrik Oersted |
| 1988 | Danny Clark Francesco Moser | Adriano Baffi Anthony Doyle | Silvio Martinello Stan Tourné |
| 1989 | Adriano Baffi Danny Clark | Pierangelo Bincoletto Stan Tourné | Stefano Allocchio Silvio Martinello |
| 1990 | Volker Diehl Silvio Martinello | Marat Ganéiev Konstantín Khrabtsov | Mario Cipollini Urs Freuler |
| 1991-95 | No disputats |
| 1996 | Silvio Martinello Marco Villa | Bruno Risi Kurt Betschart | Cristiano Citton Andrea Collinelli |
| 1997 | Cristiano Citton Andrea Collinelli | Silvio Martinello Marco Villa | Bruno Risi Kurt Betschart |
| 1998 | Marco Villa Adriano Baffi | Andrea Collinelli Giovanni Lombardi | Etienne De Wilde Matthew Gilmore |

## Referències

* 1 2 «6 jours de Bassano (Italie)». [Consulta: 19 desembre 2022].
* ↑ Archives, Cycling. «Bassano del Grappa, Sei giorno» (en anglès). [Consulta: 19 desembre 2022].
# Bernat de Pont

Bernat de Pont o també de Ponte i desPont (?, segle xiii - ?, segle XIV) fou veguer de Lleida de Barcelona i del Vallès. Per ordre del rei Jaume el Just, i com a veguer de Lleida, participà en l'assalt al Castell de Montfalcó, el març de 1302. Al juny de 1302, se'l menciona "veguer i cúria de Lleida". L'abril de l'any 1305, Bernat encara era veguer de Lleida. Els anys següents encara està documentat com a veguer de Lleida. L'any 1310, ja es troba documentat com a veguer de Barcelona. I poc més tard, cap a l'octubre del mateix any, apareix com a veguer de Barcelona i del Vallès.

## Referències

* ↑ Arxiu de la Corona d'Aragó, C. r. 124, f. 200v
* ↑ ACA, r. 135, f. 10r
* ↑ ACA, r. 138, f. 161r
* ↑ ACA, r. 139, f. 239v
* ↑ ACA, r. 238, ff. 163-4r
* ↑ ACA, r. 145, f. 163v

## Enllaços externs

* http://ifc.dpz.es/recursos/publicaciones/28/86/_ebook.pdf
# Amendüze-Unaso

Amendüze-Unaso (en francès i oficialment Amendeuix-Oneix), és una comuna de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Gabadi i Labetze-Bizkai al nord, Aiziritze-Gamue-Zohazti a l'est, Garrüze i Lüküze-Altzümarta a l'oest, Bithiriña al sud-oest, i Donapaleu al sud.

## Demografia

Dades de població :
| 1901 | 1954 | 1962 | 1968 | 1975 | 1982 | 1990 | 1999 |
| 342 | 294 | 286 | 289 | 329 | 327 | 381 | 367 |
| | | A partir de 1962, el cens té en compte la població resident definida com a "Population sans doubles comptes" per l'INSEE | A partir de 1962, el cens té en compte la població resident definida com a "Population sans doubles comptes" per l'INSEE | A partir de 1962, el cens té en compte la població resident definida com a "Population sans doubles comptes" per l'INSEE | A partir de 1962, el cens té en compte la població resident definida com a "Population sans doubles comptes" per l'INSEE | A partir de 1962, el cens té en compte la població resident definida com a "Population sans doubles comptes" per l'INSEE | A partir de 1962, el cens té en compte la població resident definida com a "Population sans doubles comptes" per l'INSEE |

## Administració

Llista d'alcaldes :
| Date d'elecció | Identitat |
| Les données antérieures à 1995 ne sont pas encore connues. |||
| 1995 | Armel Pierre Drouilhet |
| 2001 | Armel Pierre Drouilhet |
# Josep Cañellas Fons

Josep Cañellas Fons (Palma, Mallorca, 1932 - Palma, 13 de gener de 2020) és un polític mallorquí, germà de Gabriel Cañellas Fons.

## Trajectòria

Es llicencià en dret i en ciències econòmiques per la Universitat de Deusto. Ha estat conseller administrador general d'Hoteles Isleños, S.A i secretari de la Junta Regional de Balears del Partit Popular.
Amb aquest partit fou elegit diputat per les Illes Balears a les eleccions generals espanyoles de 1982, 1986 i 1989. Ha estat Vicepresident Segon de la Comissió Especial d'Estudi de la Reforma de la Legislació d'Arrendaments Urbans (1983-1984), vicepresident segon de la Comissió de Justícia i Interior (1986-1989), vicepresident de la Comissió d'Estudi de la situació de les sectes religioses a Espanya (1988) i vocal de les comissions Constitucional i de Justícia i Interior (1988-1993). Fou membre de l'anomenada Comissió dels Onze, que redactà l'Estatut d'Autonomia de les Illes Balears de 1983.
Fou escollit senador per Mallorca a les eleccions generals espanyoles de 1993 i 1996. Dins del Senat ha estat membre de la Diputació Permanent, secretari tercer de la Mesa del Senat (1993-1996) president de la Comissió d'Interior i Funció Pública (1996-2000) i vicepresident de la comissió d'incompatibilitats (1996-1997).

## Referències

* ↑ Mallorca, Diario de. «Fallece José Cañellas, hermano del expresidente Gabriel Cañellas» (en castellà). [Consulta: 1r març 2020].
* ↑ Fitxa del Congrés dels Diputats II Legislatura
* ↑ Fitxa del Congrés dels Diputats, III legislatura
* ↑ Fitxa del Congrés dels Diputats, IV legislatura
* ↑ La Comissió dels Onze a vilaweb
* ↑ Fitxa del Senat, V Legislatura
* ↑ Fitxa del Senat, VI Legislatura